09/03/2016 | Administración LocalMunicipal
Carral
Fixación das tarifas de aplicación aos servizos urbanos de taxi do Concello de Carral

Logo de ver a solicitude realizada por D. Floro Romascu Felisberto, en nome e representación da Asociación de Taxis de Carral, con data do 15 de maio de 2014 (entrada no rexistro xeral do Concello o 26 de maio de 2014, nº 1.603), para a aprobación das tarifas de aplicación aos servizos urbanos de taxi do Concello de Carral. Logo de ver o artigo 40.4 da Lei 4/2013, do 30 de maio, de transporte público de persoas en vehículos de turismo de Galicia no que literalmente di “As tarifas de aplicación aos servizos urbanos de taxi serán fixadas polos concellos ou, de ser o caso, polas entidades competentes das áreas territoriais de prestación conxunta,. Para fixar as referidas tarifas será preceptivo dar audiencia, previa a súa aprobación, ao Consello Galego de Transportes, para recabar as consideracións que xulgue pertinentes. En todo caso, a aprobación das tarifas está suxeita á lexislación vixente en materia de prezos.”, por decreto da alcaldía 66/2015 do 23 de febreiro de 2015 incoouse expediente para a aprobación das tarifas solicitadas dando un prazo de adiencia de quince días para que se presenten as alegacións ou consideracións oportunas. Logo de realizar o devandito trámite de audiencia, con data do 30 de xuño de 2015 (RE 1675) recibiuse certificado da secretaria da Comisión Permanente do Consello Galego de Transportes onde se dá traslado do acordo acadado por maioría na sesión do 11 de xuño de 2015 da Comisión Especial de Transporte Público en Vehículos de Turismo de informar favorablemente as tarifas en cuestión coas advertencias que se recolles no anexo que se achega. O Pleno do Concello de Carral, na súa sesión extraordinaria do 15 de decembro de 2015, adoptou, entre outros, os acordos de fixar as tarifas de aplicación aos servizos urbanos de taxi do Concello de Carral, e remitir á Comisión de Prezos de Galicia, dependente da Consellería de Economía, Emprego e Industria da Xunta de Galicia, ese acordo, xunto con copias do informe económico das tarifas, achegado polos solicitantes da súa fixación, e do informe da Comisión Especial de transporte público en vehículos de turismo, aos efectos da autorización da aplicación das tarifas. Con data do 16 de febreiro de 2016 recibiuse no Concello de Carral un escrito segundo o cal a directora xeral de Comercio da Xunta de Galicia, con data 10 de febreiro de 2016, ditou a resolución que de seguido, entre aspas, se transcribe: “CPG.10/02/2016 Taxis: Carral Vista a solicitude de revisión de tarifas presentada polo Concellod e Carral, como consecuencia do Acordo do Pleno da Corporación o 15 de decembro de 2015, o informe favorable adoptado pola Comisión de Prezos de Galicia o 10 de febreiro de 2016, e tendo en conta o artigo 16.4 e o anexo 2 do Real Decreto-Lei 7/1996, do 7 de xuño (BOE do 8) sobre medidas urxentes de carácter fiscal e de fomento e liberalización da actividade económica e que así mesmo fixa os prezos autorizados de ámbito autonómico, o Real Decreto nº 2695/1977, do 28 de decembro (BOE do 31), sobre medidas relativas á política de prezos, así como as competencias que lle atribúe o Decreto 110/2013, do 4 de xullo, esta Dirección Xeral de Comercio Autorizar a aplicación das seguintes tarifas máximas (IVE incluído), para o transporte urbano en auto-taxi para Carral: Santiago de Compostela, 10 de febreiro de 2016.-A Directora Xeral de Comercio.-Asdo/Sol Mª Vázquez Abeal.-Rubricado e selado”. Segundo o tamén acordado polo Pleno do Concello de Carral, na súa sesión extraordinaria do 15 de decembro de 2015, publícanse estas tarifas no Boletín Oficial da Provincia da Coruña e no taboleiro de edictos do Concello e comunicaranse á Asociación Local de taxis de Carral para a súa aplicación, logo de ser autorizada pola Consellería de Economía, Emprego e Industria da Xunta de Galicia. Carral, 2 de marzo de 2016 O ALCALDE José Luis Fernández Mouriño